b'\n_START_ARTICLE_\nLombokas\n_START_PARAGRAPH_\nLombokas \xe2\x80\x93 Indonezijos sala, priklausanti Vakar\xc5\xb3 Ma\xc5\xbeosioms Sundos Saloms (Nusa Tenggara Barat provincija). Salos plotas apie 4700 km\xc2\xb2. Salos ir provincijos centras \xe2\x80\x93 Mataramas (360 000 gyventoj\xc5\xb3).\n_START_SECTION_\nGeografija\n_START_PARAGRAPH_\nVulkanin\xc4\x97s kilm\xc4\x97s Lombokas priklauso Ma\xc5\xbeosioms Sundos saloms. Auk\xc5\xa1\xc4\x8diausias ta\xc5\xa1kas \xe2\x80\x93 Rinjani kalnas, 3726 m. Rytuose \xe2\x80\x93 Sumbava sala. Aplink yra smulki\xc5\xb3 saleli\xc5\xb3 (\xc5\xbeinomiausios Gili salos). \xc4\xae vakarus nuo Lomboko eina Voliso linija, skirianti Azijos ir Australijos sritis.\n_START_SECTION_\nDemografija\n_START_PARAGRAPH_\n2,4 mln. gyventoj\xc5\xb3, 85\xc2\xa0% sasakai, 10-15\xc2\xa0% balie\xc4\x8diai. Pagrindin\xc4\x97 kalba \xe2\x80\x93 bahasa, bet yra ir vietini\xc5\xb3 tarmi\xc5\xb3 (ngeno - ngen\xc3\xa9, ngeto - nget\xc3\xa9, meno - men\xc3\xa9, meriaq - meriku). Vyraujanti religija \xe2\x80\x93 islamas. \xc5\xa0alies \xc5\xa1iaur\xc4\x97je, aplink Bajano (Bayan) miest\xc4\x85, apie 30 000 gyventoj\xc5\xb3 i\xc5\xa1pa\xc5\xbe\xc4\xafsta vietin\xc4\x99 Wektu Telu religij\xc4\x85 (savoti\xc5\xa1kas hinduizmo, islamo ir animizmo mi\xc5\xa1inys).\n_START_SECTION_\nIstorija\n_START_PARAGRAPH_\n\xc5\xbdinoma sasak\xc5\xb3 Lomboko karalyst\xc4\x97, kuri\xc4\x85 nukariavo Balio karalius. 1674 salos rytuose i\xc5\xa1silaipino olandai. XIX a. antrojoje pus\xc4\x97je olandai kartu su Lomboko gyventojais kovojo kartu prie\xc5\xa1 sukilusius Balio gyventojus. 1942 saloje buvo i\xc5\xa1silaipin\xc4\x99 japonai.'